b'\n_START_ARTICLE_\nNacisti\xc4\x8dki eksperimenti na ljudima\n_START_SECTION_\nEksperimenti\n_START_PARAGRAPH_\nDokumenti Nurember\xc5\xa1kih vojnih sudova ukazuju na to da su nacisti vr\xc5\xa1ili eksperimetime na sljede\xc4\x87im i oko sljede\xc4\x87ih podru\xc4\x8dja: hrana, morska voda, \xc5\xbeutica, sulfanilamidi, kuagulacija krvi, gnojne upale i sl.\n_START_SECTION_\nEksperimenti na blizancima\n_START_PARAGRAPH_\nEksperimenti na blizancima obavljani su u koncentracijskim logorima s ciljem da se poka\xc5\xbeu sve sli\xc4\x8dnosti i razlike u njihovoj genetici, odnosno da se doka\xc5\xbee mo\xc5\xbee li se ljudskim tijelom (genima) manipulirati bez utjecaja prirode. Tijekom 1943. i 1944. godine obavljeno je preko 1500 eksperimenata, a samo je oko 200 ljudi pre\xc5\xbeivjelo\xc2\xa0Najekstremniji primjeri eksperimenata vr\xc5\xa1eni su tako \xc5\xa1to bi se operativnim zahvatom poku\xc5\xa1alo od dva blizanca napraviti sijamske blizance\n_START_SECTION_\nTransplantacije kostiju, mi\xc5\xa1i\xc4\x87a i \xc5\xbeivaca\n_START_PARAGRAPH_\nOd rujna 1942. do prosinca 1943. provedeni su eksperimenti u koncentracijskom logoru Ravensbr\xc3\xbcck kako bi se istra\xc5\xbeile mogu\xc4\x87nosti presa\xc4\x91ivanja\xc2\xa0kostiju, mi\xc5\xa1i\xc4\x87a\xc2\xa0i \xc5\xbeivaca.\xc2\xa0Operativnim zahvatima uklanjane su cijele ili samo dijelovi kostiju, mi\xc5\xa1i\xc4\x87a i \xc5\xbeivaca i to naj\xc4\x8de\xc5\xa1\xc4\x87e bez kori\xc5\xa1tenja anestezije. Rezultati ovih eksperimenata bile su te\xc5\xa1ke agonije, bolovi, infekcije te trajni invaliditet.\n_START_SECTION_\nEksperimenti s morskom vodom\n_START_PARAGRAPH_\nU drugoj polovici 1944. godine eksperimenti s morskom vodom provodili su se u koncentracijskom logoru Dachau, a cilj eksperimenata bio je ispitivanje razli\xc4\x8ditih metoda kako bi vojnici na boji\xc5\xa1tu mogli piti morsku vodu. Najve\xc4\x87i eksperiment uklju\xc4\x8divao je 90 roma kojima se odre\xc4\x91eni period uskra\xc4\x87ivala hrana i pitka voda, odnosno kao izvor teku\xc4\x87ina pili su isklju\xc4\x8divo morsku vodu. Eksperimente je provodio doktor Hans Eppinger, a rezultati eksperimenta bili su smrtonosni. Pacijenti su bili toliko deihidrirani da su lizali svje\xc5\xbee oprane podove u nadi da \xc4\x87e uta\xc5\xbeiti vlastitu \xc5\xbee\xc4\x91.\n_START_SECTION_\nSterlilizacija i plodnost\n_START_PARAGRAPH_\n14. srpnja 1933. godine nacisti su donijeli zakon u kojem je stajalo da se, zbog opstanka i rasta arijske rase, moraju legalizirati sterilizacije osoba \xc4\x8dije su bolesti nasljedne i mogu utjecati na budu\xc4\x87e potomke: slaboumnost, \xc5\xa1izofrenija, alkoholizam, ludilo, sljepo\xc4\x87a, gluho\xc4\x87a, fizi\xc4\x8dke deformacije i sl. 1% gra\xc4\x91ana u dobi od 17 do 24 godine, bilo je sterilizirano u roku od dvije godine nakon usvajanja ovog zakona._NEWLINE_U roku od 4 godine, 300 000 pacijenata bilo je sterilizirano.\xc2\xa0Od o\xc5\xbeujka 1941. godine do sije\xc4\x8dnja 1945. godine eksperimenti koji su uklju\xc4\x8divali sterilizaciju zatvorenika (pacijenata) provedeni su u sabirnom logoru Auschwitz, Ravensbruck i drugima pod vodstvom doktora Carla Clauberga.\xc2\xa0Cilj ovih eksperimenata bio je razvijanje metode sterilizacije koja bi bila optimalna za sterilizaciju milijuna ljudi s minimalno ulo\xc5\xbeenih sredstava i vremena. U eksperimentima su se koristile sljede\xc4\x87e metode: zra\xc4\x8denje, ubrizgavanje lijekova i droga, operativni zahvati._NEWLINE_U eksperimentima su kori\xc5\xa1tene intravenozne injekcije joda i \xc5\xbeeljezovog nitrata te su bile uspje\xc5\xa1ne, ali su za sobom ostavljale velike nuspojave poput vaginalnog krvarenja, jake abdominalne boli, karcinoma cerviksa i\xc2\xa0 sl.\xc2\xa0Nau\xc4\x8dinkovitija nacisti\xc4\x8dka metoda sterilizacije koje nije donosila velike nuspojave (osim opeklina) bila je tretman radijacijom koja je uspje\xc5\xa1no uni\xc5\xa1tavala mu\xc5\xa1kar\xc4\x8devu sposobnost da proizvodu spermu, odnosno sposobnost \xc5\xbeena da proizvode jajne stanice.\n_START_SECTION_\nEksperimenti s otrovima\n_START_PARAGRAPH_\nNegdje je izme\xc4\x91u prosinca 1943. i 1944. godine pokusi su provedeni u logoru Buchenwald\xc2\xa0te su za cilj imali istra\xc5\xbeiti utjecaj razli\xc4\x8ditih otrova na ljudsko tijelo. Otrovi su tajno dodani u hranu zatvorenika. Zatvorenici koji su umrli odmah su odvedeni na autopsiju, a oni koji su pre\xc5\xbeivjeli djelovanje otrova ubijeni su kako bi se na njima tako\xc4\x91er provela obdukcija. Tijekom rujna 1944. godine dio zatvorenika ranjavan je otrovnim mecima (\xc4\x8desto su umirali u te\xc5\xa1kim mukama).\n_START_SECTION_\nVisinski eksperimenti\n_START_PARAGRAPH_\nU prvim mjesecima 1942. godine zatvorenici u koncentracijskom logoru Dachau kori\xc5\xa1teni su za eksperimente kako bi se testirala izdr\xc5\xbeljivost ljudskog tijela pri velikim visinama. Smisao i cilj ovog testa bio je otkrivanje kakav utjecaj imaju velike visine na mozak pilota, odnosno kako velike visine utje\xc4\x8du na tijelo kad se pilot katapultira iz kokpita na visini do 20 000 metara.\xc2\xa0Od 200 zatvorenika koji su sudjelovali u eksperimentima koji su uklju\xc4\x8divali simulaciju visinskih uvjeta u niskotla\xc4\x8dnim komorama umrlo je njih 80. Pre\xc5\xbeivjeli zatvorenici kasnije su ubijeni.\xc2\xa0U pismu koje je Rascher napisao Himmleru detaljno opisuje jedno od testiranja u niskotla\xc4\x8dnim komorama. Zatvorenik je opisan kao 37-godi\xc5\xa1njak dobrog zdravlja. Nakon nekoliko minuta u niskotla\xc4\x8dnoj komori postupno je ostao bez kisika te je pokazao znakove abnormalnog pona\xc5\xa1anja. Nakon \xc4\x8detiri minute u komori zatvorenih je po\xc4\x8deo nekontrolirano mahati glavom te je nakon kratkog vremena pao u nesvjest. U pismu tako\xc4\x91er opisuje kako zatvorenik le\xc5\xbei nepomi\xc4\x8dno te di\xc5\xa1e samo 3 puta u minuti. Umro je nakon 30 minuta.\n_START_SECTION_\nZgru\xc5\xa1avanje krvi\n_START_PARAGRAPH_\nSigmund Rascher\xc2\xa0ekperimentirao je s u\xc4\x8dincima Polygala, supstance napravljene od ekstrakta cikle i pektina (biljno vlakno). Rascher je \xc5\xbeelio dokazati kako preventivno kori\xc5\xa1tenje ove supstance mo\xc5\xbee reducirati krvarenje koje nastane prilikom ranjavanja vatrenim oru\xc5\xbejem ili ubodima, odnosno da mo\xc5\xbee olak\xc5\xa1ati posao ratnim kirurzima. Zato\xc4\x8denicima bi se konstantno davala odre\xc4\x91ena doza ove supstance (kroz neki vremenski period, pr. mjesec dana) te bi ih se potom ranjavalo iz vatrenog oru\xc5\xbeja (u vrat ili prsa) ili bi im se amputirali udovi bez anestezije.'